O femeie a fost filmată în timp ce dormea în compartimentul destinat bagajelor din avion. Videoclipul a devenit viral
O femeie aflată la bordul unui avion al companiei Southwest Airlines a uimit internetul după ce a fost filmată dormind în compartimentul destinat bagajelor. Videoclipul postat pe TikTok a strâns 5,4 milioane de vizualizări.
Femeia, care nu a fost identificată, a fost surprinsă stând în spațiul de depozitare a bagajelor în timp ce ceilalți pasageri se amuză de scena bizară, relatează The New York Post.
Deocamdată, nu se știe dacă femeia era un pasager obișnuit sau un membru al echipajului. Unii s-au întrebat cum a reușit să urce în spațiul de depozitare, în timp ce alții au speculat cu privire la motivele din spatele alegerii sale.
„Am nevoie de mai multe informații”, „Cum a ajuns acolo sus?”, „Când cineva este pe scaunul meu, dar nu vreau să mă deranjez”, „Southwest îți permite să-ți alegi propriul loc” – au glumit utilizatorii aplicației TikTok.